laion/Wikipedia-Exotic huggingface dataset:
სპერმა

სპერმა, ქართულად: თესლი (ბერძ. spérma — თესლი; აგრეთვე ეაკულატი) — მამრობითი ინდივიდების მიერ სქესობრივი აქტის დროს გამოყოფილი სითხე, ფერად მორუხო-თეთრია, მღვრიე, ბლანტი, სუსტი ტუტე რეაქცია აქვს. შედგება სპერმატოზოიდებისა და სათესლე სითხისაგან — მამრობით სასქესო გზებთან დაკავშირებული ჯირკვლების სეკრეტისაგან. სპერმის წარმოქმნა იწყება სქესობრივი მომწიფების პერიოდში, მაქსიმუმს აღწევს მოწიფულობის ასაკში და მცირდება დაბერებისას. სპერმის გამანაყოფიერებელი უნარი დამოკიდებულია სპერმატოზოიდების რაოდენობასა და ხარისხზე. სპერმაში სპერმატოზოდების რაოდენობა მეტად ცვალებადია და დამოკიდებულია სასქესო ჯირკვლების და მთელი ორგანიზმის ფიზიოლოგიურ მდგომარეობაზე. უხერხემლო ცხოველების უმრავლესობასა და ზოგიერთ ხერხემლიანს სპერმა სეზონურად გამოუმუშავდება. თითოეული სქესობრივი აქტის დროს გამოყოფილი სპერმის მოცულობა განსხვავებულია: ადამიანი — 2-6 მლ, ხარი საშუალოდ 4-5 მლ, ულაყი — 60-100 მლ, კერატი — 250 მლ-მდე, ცხვარი — 1-1,5 მლ. ორგანიზმის ზოგიერთი პათოლოგიური მდგომარეობისას სპერმა ან არ შეიცავს სპერმატოზოიდებს (აზოოსპერმია), ან შეიცავს მცირე რაოდენობით (ოლიგოსპერმია) და სხვა. ↑ სპერმა — სამედიცინო ტერმინოლოგიის განმარტებითი ლექსიკონი ↑ სპერმა — დიდი საბჭოთა ენციკლოპედია (რუსული) ↑ პაპიძე გ., ქართული საბჭოთა ენციკლოპედია, ტ. 9, თბ., 1985. — გვ. 511.
საშო

საშო (ლათ. vagina — ქარქაში, საშო) — ძუძუმწოვართა სასქესო სადინარების ბოლო ნაწილი, რომლითაც ნაყოფი გამოდის გარეთ. ზოგი უხერხემლოს საშო წარმოადგენს გარეგან საფარველთა მილისებრ ჩანაბრუნს, რომლის ერთი ბოლო გარეთ იხსნება, მეორე კი — პარენქიმაში. ძუძუმწოვრების საშო კვერცხსავალების ქვედა ნაწილია. ქვემოთ საშო გადადის შარდსასქესო სინუსში, რომელიც ძუძუმწოვრებში ქმნის კარიბჭეს; ჩანთოსნების, ჩლიქოსნების, მღრღნელების, ნახევრად მაიმუნებისა და პრიმატების საშოსა და კარიბჭის საზღვარზე არის საქალწულო აპკი. ადამიანის საშო 10-11 სმ სიგრძისა და 2-3 სმ დიამეტრის მქონე კუნთოვან-ელასტიკური მილი, მოთავსებულია მცირე მენჯის ღრუში, სწორ ნაწლავსა და შარდის ბუშტს შორის. მისი შიგნითა ბოლო დაკავშირებულია საშვილოსნოს ყელთან, რომელთანაც საშო ქმნის წინა და უკანა თაღებს, გარეთა ბოლო კი იხნსება სასქესო ნაპრალში. საშო სამშობიარო გზის ნაწილია. ქალწულის საშოს გარეთა ხვრელი შემოსაზღვრულია სხვადასხვა ფორმის საქალწულო აპკით. საშოს წინა და უკანა კედლები ერთმანეთს ეხება და შედგება შიგნითა — ლორწოვანი, შუა — კუნთოვანი და გარეთა — შემაერთებელქსოვილოვანი გარსებისაგან. ლორწოვანი გარსი მოფენილია მრავალშრიანი ეპითელიუმით. საშოს წინა კედლის ლორწოვან გარსზე კარგად არის გამოხატული ორი გასწვრივი და მრავალი განივი ნოჭი, ლორწოვანი გარსი მოკლებულია ჯირკვლებს და მუდმივად შეიცავს მცირეოდენ სითხეს. ანომალიებიდან აღსანიშნავია საშოს გაორება ან მისი უქონლობა, რაც ძალიან იშვიათია. ქართული საბჭოთა ენციკლოპედია, ტ. 9, თბ., 1985. — გვ. 209.
სავა

სავა — მდინარე სამხრეთ ევროპაში, დუნაის მარჯვენა შენაკადი. ის გაედინება სლოვენიაში, ხორვატიასა და ბოსნია და ჰერცეგოვინას ჩრდილოეთ საზღვარზე და სერბეთში და უერთდება დუნაის ბელგრადში. სავა ასევე ქმნის ბუნებრივ საზღვარს ბალკანეთის ნახევარკუნძულსა და შუა დუნაის დაბლობს შორის. სავა ფორმირდება ქალაქ რადოვლიცასთან სავა-დოლინკასა და სავა-ბოჰინკას შეერთებით. მისი სიგრძე სავა-დოლინკას ჩათვლით შეადგენს 990 კილომეტრს. წყლის მასის მიხედვით ის დუნაის უდიდესი შენაკადია, ხოლო სიგრძისა და აუზის ფართობით (97,713.2 კმ²) მიხედვით ტისას შემდეგ მეორეა. სავა დინარის მთიანეთის რეგიონის უდიდესი ნაწილის დრენაჟია. მისი მთავარი შენაკადებია: დრინა, ბოსნა, კუპა, უნა, ვრბასი. ის სიგრძის მიხედვით ევროპაში XV-ა. სავას აუზში ცხოვრობს დაახლოებით 8,176,000 ადამიანი და აკავშირებს სამი ქვეყნის დედაქალაქს: ლიუბლიანას, ზაგრებს და ბელგრადს. მდინარის დაახლოებით ორი მესამედი გამოსადეგია დიდი ხოლმალდებით ნაოსნობისთვის. Bavec, Miloš; Verbič, Tomaž (2001) „Glacial History of Slovenia“, Quaternary Glaciations – Extent and Chronology: A Closer Look, Volume 4. Amsterdam, The Netherlands: Elsevier. ISBN 978-0-444-53447-7.  Bostan, Ion; Gheorghe, Adrian V.; Dulgheru, Valeriu; Bostan, Viorel; Sochireanu, Anatol; Dicusară, Ion (2011) „Conversion of renewable kinetic energy of water: Synthesis, theoretical modeling, and experimental evaluation“, რედ. Adrian Gheorghe: Energy Security: International and Local Issues, Theoretical Perspectives, and Critical Energy Infrastructures. Berlin, Germany: Springer. ISBN 978-94-007-0718-4.  ვიკისაწყობში არის გვერდი თემაზე: სავა Radovljica Medno Šentjakob
ნარენდრა მოდი

ნარენდრა დამოდარდას მოდი (ინგლ. Narendra Damodardas Modi; დ. 17 სექტემბერი 1950, ვადნაგარი, ინდოეთი) — ინდოეთის პოლიტიკური და სახელმწიფო მოღვაწე, გუჯარათის შტატის მთავარი მინისტრი 2001 წლის 7 ოქტომბრიდან. სახალხო პარტიის ლიდერი. ინდოეთის პრემიერ-მინისტრი. თანამდებობა დაიკავა 2014 წლის 26 მაისს. ოფიციალური საიტი
ინდოეთის სახალხო პარტია

ინდოეთის სახალხო პარტია (ჰინ. भारतीय जनता पार्टी — ბჰარატია ჯანატა პარტი) — ინდოეთის ერთ-ერთი უმსხვილესი საერთოეროვნული პოლიტიკური გაერთიანება (ეროვნულ კონგრესთან ერთად). ბჰარატია ჯანატა პარტი მემარჯვენე პოლიტიკური გაერთიანებაა. ხშირად მას მოიხსენიებენ, როგორც ინდუისტური ნაციონალიზმის პარტიად. პარტიის დაარსება 1980 წელს დაკავშირებულია ატალ ბიჰარი ვაჯპაის და ლალ კრიშნა ადვანის სახელთან. დაარსების დღიდან პარტია არის ინდოეთის ეროვნული კონგრესის კონკურენტი და მისი ძირითადი ოპოზიცია. პარტიის იდეოლოგიას წარმოადგენს ჰინდუტვა (ინდუისტური კულტურული ნაციონალიზმი). პარტიამ ლოკ-საბჰას არჩევნებში მონაწილეობა პირველად მიიღო 1984 წელს. არჩევნებში მოიპოვა სულ 2 ადგილი 543-დან, მაგრამ 1989 წელს უკვე მანდატების რიცხვმა 88-ს მიაღწია და შევიდა ვიშვანათ პრატაპ სინგჰის კოალიციურ მთავრობაში. 1991 წლის არჩევნების შემდეგ გახდა მთავარი ოპოზიციური პარტია. პამულაპარტი ვენკატა ნარსიმჰა რაოს კონგრესის მთავრობამ სახალხო პარტიის მხრიდან მძაფრი კრიტიკა დაიმსახურა მრავალრიცხოვანი კორუფციული სკანდალების გამო. 1996 წელს მოიპოვა ხმათა უმრავლესობა და ატალ ბიჰარი ვაჯპაიმ ჩამოაყალიბა მთავრობა, თუმცა პარლამენტში უმრავლესობის არ ქონის გამო 13 დღეში ვაჯპაი გადადგა. ხელისუფლებაში მოვიდა კოალიცია რომელსაც „მესამე ფრონტი“ უწოდეს. 1998 წელს ვაჯპაიმ კვლავ შეძლო ეროვნულ დემოკრატიული ალიანსის კოალიციური მთავრობის ჩამოყალიბება, თუმცა კოალიციიდან ერთ-ერთი წევრის გასვლის შედეგად მთავრობას საფრთხე დაემუქრა, მაგრამ კოლაიციაში სხვა პარტიის შესვლის შედეგად ვაჯპაი კვლავ პრემიერ-მინისტრის პოსტზე რჩება ამჯერად 2004 წლამდე. ვაჯპაის პრემიერ-მინისტრობისას ინდოეთმა გამოსცადა პირველი ბირთვული იარაღი რაჯასტანის შტატის პოლიგონზე. 2004 და 2009 წლების არჩევნებში იმარჯვებს ეროვნული კონგრესი და სახალხო პარტია კვლავ წამყვანი ოპოზიციური ძალაა. 2014 წლის საპარლამენტო არჩევნებში კი დამაჯერებელი გამარჯვება მოიპოვა და მისი კანდიდატი ნარენდრა მოდი 2014 წლის 21 მაისს პრემიერ-მინისტრის თანამდებობას იკავებს. ოფიციალური საიტი დაარქივებული 2019-03-25 საიტზე Wayback Machine.
Long Tall Sally (EP)

Long Tall Sally — ინგლისური როკ-ჯგუფ The Beatles-ის მეოთხე ოფიციალური და და პირველი ბრიტანული EP, რომელშიც არ არის შეტანილი მანამდე ალბომზე ან სინგლზე ბრიტანეთში გამოცემული სიმღერები. EP-ის ორი სიმღერა მანამდე აშშ-ში, The Beatles' Second Album-ზე გამოვიდა. კიდევ ორი გამოიცა Something New-ზე. Parlophone-მა EP გამოუშვა კატალოგის ნომერით GEP 8913, ბრიტანეთში, 1964 წლის 19 იანვარს, მონო გრამფირფიტის სახით. იგი აგრეთვე გამოვიდა ესპანეთსა და საფრანგეთში. . ოთხივე სიმღერა 1988 წელს, CD ფორმატისთვის ჯორჯ მარტინის მიერ იქნა მომზადებული. ისინი გამოვიდა კრებულზე Past Masters, Volume One. ↑ https://www.allmusic.com/album/r820699 ↑ Calkin, Graham. Graham Calkin's Beatles Pages. ციტირების თარიღი: 21 December 2004. ↑ Beatles, The – Long Tall Sally at Discogs. Discogs. ციტირების თარიღი: 28 September 2011.
ვენერა-1

ვენერა-1 (რუს. Венера-1, აგრეთვე ცნობილი როგორც „ტიაჟოლი სპუტნიკ-02“ ან „სპუტნიკ-8“) — ავტომატური საპლანეტთაშორისო სადგური, გამიზნული პლანეტა ვენერის გამოკვლევისთვის, როგორც სსრკ-ის კოსმოსური პროგრამა ვენერის ნაწილი. 1961 წლის 19 მაისს სადგური გახდა პირველი კოსმოსური აპარატი, რომელმაც ვენერას ჩაუფრინა 100 000 კილომეტრის დაშორებით. თუმცა, 19 თებერვალს უკვე დაკარგული იყო მასთან რადიო-კავშირი, რის გამოც მონაცემების გამოგზავნა ვერ შეძლო. საბჭოთა ინჟინრების აზრით, გათვლების ხელახლა გადახედვის შემდეგ, აპარატის წარუმატებლობა მზის მიმართულების სენსორის თერმული რეჟიმის არასწორი გათვლის შედეგი იყო, რასაც შეუქცევადად უნდა გამოეწვია მისი გადახურება. თუმცა, მათი ბრიტანელი კოლეგები თვლიან, რომ ივნისში ჯორჯელის ობსერვატორიის რადიო-ტელესკოპის მიერ დაფიქსირებული სუსტი სიგნალები სწორედ „ვენერა-1-ს“ უნდა ეკუთვნოდეს. მიუხედავად მისიის წარუმატებლობისა, „ვენერა-1“ მნიშვნელოვანი ეტაპი იყო კოსმოსური ტექნიკის განვითარებაში. იგი სხვა პლანეტის გამოკვლევისთვის გამიზნული პირველი აპარატი იყო; დანერგილ იქნა კოსმოსური აპარატის მიმართულების ტექნიკა სამი ღერძის მიმართ, რომელთაგან ორი მზე და ვარსკვლავი კანოპუსი იყო; მონაცემების გადმოგსაგზავნად პირველად იქნა გამოყენებული პარაბოლური ანტენა. პროგრამა ვენერა ვიკისაწყობში არის გვერდი თემაზე: ვენერა-1 საბჭოთა ექსპედიცია ვენერაზე (ინგლისური) Николай Карташев. (15.09.2006) მიღებულია ვენერის ახალი დამუშავებული სურათი საბჭოთა აპარატებიდან რუსული. compulenta.ru.[მკვდარი ბმული] Геннадий Пономарев. (09.02.2006) ჩვენ პირველებმა გავისეირნეთ ვენერის ვუალების ქვეშ რუსული. „Сегодня“. დაარქივებულია ორიგინალიდან — 22.02.2012. ციტირების თარიღი: 08.06.2010. ↑ Spacecraft 1961-003A. NASA Goddard Space Center. დაარქივებულია NSSDC ორიგინალიდან — 22.02.2012. ციტირების თარიღი: 09.08.2010. ↑ Борис Черток. „ВПЕРВЫЕ К ВЕНЕРЕ“, Ракеты и люди, книга 2.
ჰალსტუხი

ჰალსტუხი (გერმ. Halstuch, სიტყვასიტყვით - ყელის ქსოვილი) — ქსოვილის ზოლი, შეხვეული ყელზე. გამოიყენება სილამაზისთვის ან როგორც აქსესუარი. გამოიყენება აგრეთვე ხორვატული წარმოშობის ფრანგული სიტყვა კრავატა, კრავატი (ფრანგული Cravate, ხორვატული Kravata) ჰალსტუხის ფერი და ფაქტურა ირჩევა კოსტიუმის სხვა ნაწილებთან ერთად. ყოველდღიური ტარებისთვის გამოიყენება ბნელი, მცირე, განმეორებადი გამოსახულებით ან ერთი უფრო დიდი გამოსახულებით, რომელიც არ იზიდავს ყურადღებას. ბნელ ჰალსტუხებს ატარებენ ნათელი ფერის პერანგებით. ჰალსტუხის შეკვრა საიტზე Curlie
ამინომჟავები

ამინომჟავები — ჰეტეროფუნქციური ნაერთები, რომელთა მოლეკულები ერთდროულად შეიცავს კარბოქსილის ჯგუფსა (-COOH) და ამინოჯგუფს (-NH2). 500-მდე ამინომჟავაა ცნობილი, მაგრამ მათგან მხოლოდ 20 გამოიყენება ადამიანის ორგანიზმის მიერ ცილების ბიოსინთეზში. ერთ-ერთი მათგანი (პროლინი) იმინომჟავაა. 20-დან 11 ამინომჟავის წარმოება შეუძლია ადამიანის ორგანიზმს ხოლო დარჩენილი 9-ადამიანმა საკვებთან ერთად უნდა მიიღოს, მათ ესენციური ამინომჟავები ეწოდება. 20 პროტეინგენური ამინომჟავაა: ალანინი ვალინი ლეიცინი იზოლეიცინი მეთიონინი პროლინი ფენილალანინი გლიცინი სერინი თრეონინი ცისტეინი ტიროზინი ასპარაგინი გლუტამინი ასპარაგინმჟავა გლუტამინმჟავა ლიზინი არგინინი ჰისტიდინი ტრიფტოფანი სელენოცისტეინი "Amino acids". Peptides from A to Z: A Concise Encyclopedia. John Wiley & Sons. 2008. ISBN 9783527621170. The origin of the single-letter code for the amino acids
გლიცინი

გლიცინი (აღინიშნება როგორც GLY ან G ) იგივე გლიკოკოლი (ბერძ. glykys-ტკბილი) — ორგანული უფერო, ტკბილი გემოს მქონე კრისტალური ნივთიერება ფორმულით NH2CH2COOH. გლიცინი 20 პროტეინგენური ამინომჟავიდან ყველაზე პატარაა. გენეტიკურ კოდში მისი კოდონებია GGU, GGC, GGA, GGG. ყველა პროტეინგენური ამინომჟავა ოპტიკურად აქტიურია გარდა გლიცინისა, რადგან ის არ შეიცავს ქირალურ ნახშირბადატომს. გლიცინი თანამედროვე წარმოდგენებით არის მაინჰიბირებელი ნეირომედიატორი ცნს-ში (ცენტრალური ნერვული სისტემა), განსაკუთრებით ზურგის ტვინში, ტვინის ღეროსა და ბადურაში. როდესაც გლიცინის რეცეპტორები აქტივირდება ქლორის იონები შედის ნეირონში და იწვევს მაინჰიბირებელ პოსტსინაფსურ პოტენციალს. გლიცინს აქვს დამაწყნარებელი მოქმედება და აუმჯობესებს მეტაბოლურ პროცესებს თავის ტვინის ქსოვილში. გლიცინი ასევე ტესტირებული იყო შიზოფრენიის მკურნალობაში დამატებით საშუალებად. შედეგები პოზიტიურია. Coyle JT, G Tsai (2004). "The NMDA receptor glycine modulatory site: a therapeutic target for improving cognition and reducing negative symptoms in schizophrenia". Psychopharmacology 174: 32–28. doi:10.1007/s00213-003-1709-2. "Nomenclature and symbolism for amino acids and peptides (IUPAC-IUB Recommendations 1983)", Pure Appl. Chem. 56 (5), 1984: 595–624, doi:10.1351/pac198456050595. ბადრი არზიანი "სამედიცინო ქიმია"(2010, თბილისი, გამომცემლობა ინტელექტი)"ამინომავები" Glycine MS Spectrum Glycine at PDRHealth.com Glycine cleavage system Glycine Therapy - A New Direction for Schizophrenia Treatment?
გულუბრყვილო ბატი ტასიკოს თავგადასავალი

გულუბრყვილო ბატი ტასიკოს თავგადასავალი — 1984 წლის ქართული ანიმაციური ფილმი. გადაღებულია სტუდიაში ქართული ფილმი. ყურადღება!  ქვემოთ მოყვანილია სიუჟეტის და/ან დასასრულის დეტალები. ბატი ტასიკო გაებუტება მეგობარს და სახლს ტოვებს. გაიპარება რა ტყეში, იგი მგელთან აღმოჩნდება, მაგრამ ტასიკოს გადაარჩენენ მეგობრები. ვიკიციტატაში არის გვერდი თემაზე: გულუბრყვილო ბატი ტასიკოს თავგადასავალი „გულუბრყვილო ბატი ტასიკოს თავგადასავალი“ [დაარქივებული] — ეროვნული ფილმოგრაფია „გულუბრყვილო ბატი ტასიკოს თავგადასავალი“ — კინოფილმების ინტერნეტ-მონაცემთა ბაზა (ინგლისური)
ბაბილინა

ბაბილინა — 1986 წლის ქართული ანიმაციური ფილმი. გადაღებულია სტუდია „ქართულ ფილმში“. ყურადღება!  ქვემოთ მოყვანილია სიუჟეტის და/ან დასასრულის დეტალები. ფილმში ასახულია მოხუც ქალბატონ ბაბილინას ცხოვრება, რომელიც დილით ტყეში ჩამოივლის, პატარა ცხოველები შინ მიჰყავს, საღამოს კი მათ მშობლები უკან მიატარებენ. „ბაბილინა“ [დაარქივებული] — ეროვნული ფილმოგრაფია „ბაბილინა“ — კინოფილმების ინტერნეტ-მონაცემთა ბაზა (ინგლისური) ანიმაციური ფილმი „ბაბილინა“ YouTube-ზე
ინდოეთის საპარლამენტო არჩევნები (2014)

ინდოეთის საპარლამენტო არჩევნები — მიმდინარეობდა 2014 წლის 7 აპრილიდან 12 მაისამდე. აირჩიეს ლოკ-საბჰის მე-16 მოწვევის დეპუტატები. ექსპერტების შეფასებით ეროვნული კონგრესის მმართველობის პერიოდში ინდოეთის ეკონომიკა კრიტიკულ სიტუაციაში აღმოჩნდა, რაც კატასტროფული აღმოჩნდა როგორც ქვეყნისათვის ასევე მმართველი ეროვნული კონგრესისათვის. არჩევნებზე ძირითადი კონკურენტები იყვნენ ეროვნული კონგრესი და სახალხო პარტია. ერთთვიანი არჩევნების შემდეგ 16 მაისს ინდოეთის საარჩევნო კომისიამ გამოაქვეყნა არჩევნების შედეგები, რომლის მიხედვით სახალხო პარტია და მისი მოკავშირეები ლიდერობდნენ 283 საარჩევნო ოლქში, ხოლო ეროვნული კონგრესი - 59-ში. მოქმედმა პრემიერ-მინისტრმა მანმოჰან სინგჰმა ნარენდრა მოდის არჩევნებში გამარჯვება მიულოცა. ვიკისაწყობში არის გვერდი თემაზე: ინდოეთის საპარლამენტო არჩევნები (2014) Election Commission of India website დაარქივებული 2014-03-17 საიტზე Wayback Machine. List of Members Elected General Election of the 16th Lok Sabha, 2014 დაარქივებული 2014-05-19 საიტზე Wayback Machine.
Fiesta Macarena

Fiesta Macarena — დუეტ Los del Río-ს 1996 წლის ალბომი. იგი გამოსცა ლეიბლმა BMGUSL. ალბომში შეტანილია წარმატებული სინგლი „Macarena“, ხოლო სხვადასხვა გამოცემაში - მისი რემიქსებიც. La Niña (Del Pañuelo Colorado) (The Party Radio Edit) - 4:08 Tocalo, Tocalo - 3:09 Macarena (Bayside Boys Remix) - 4:12 San Sereni - 4:37 No Te Vayas Todavía (The Old School Memê Remix) - 3:53 Estas Pilla'o - 4:28 Pura Carroceria (Memê Dance Short Remix) - 4:38 Tengo, Tengo - 4:24 El Sueño de la Marisma - 3:31 La Polvareda - 3:42 La Niña (Del Pañuelo Colorado) (The Afterhours Meme Dub) - 6:43 Macarena (ორიგინალური) - 4:09 დამატებითი სიმღერები Macarena (River Remix 103 BPM) - 5:04 Macarena (New Remix by Bass Bumpers) - 3:27 ↑ https://www.allmusic.com/album/r260648
Elements Box

Elements Box — მუსიკოს მაიკ ოლდფილდის 4 დისკისგან შემდგარი კრებული. გამოიცა 1993 წელს. კრებული გამოსცა Virgin-მა. Tubular Bells Part 1 Tubular Bells Part 2 Hergest Ridge (ნაწყვეტი) In Dulci Jubilo Portsmouth Vivaldi Concerto in C Ommadawn (Part 1) On Horseback William Tell Overture Argiers First Excursion Sailor's Hornpipe Incantations (Part 1) (ნაწყვეტი) I'm Guilty The Path Blue Peter Woodhenge Punkadiddle (საკონცერტო) Polka (საკონცერტო) Platinum (Parts 3 and 4) Arrival Taurus QE2 Wonderful Land Sheba Five Miles Out Taurus II Family Man Mount Teide Waldberg (The Peak) Crises Moonlight Shadow Foreign Affair Shadow on the Wall Taurus III Crime of Passion Jungle Gardenia To France Afghan Tricks of the Light (ინსტრუმენტალი) Étude Evacuation Legend Islands The Wind Chimes (Part 1) Flying Start Magic Touch Earth Moving Far Country (One Glance Is) Holy (რემიქსი) Amarok (ნაწყვეტი) Heaven's Open მაიკ ოლდფილდის დისკოგრაფია დაარქივებული 2014-11-03 საიტზე Wayback Machine. საიტზე Amadian.net
Stop and Smell the Roses

Stop and Smell the Roses — ინგლისელი როკ-მუსიკოს რინგო სტარის მერვე სტუდიური ალბომი. გამოიცა 1981 წელს. გარდა სხვა მუსიკოსებისა, ალბომზე ასევე მუშაობდნენ პოლ მაკ-კარტნი და ჯორჯ ჰარისონი. მხარე 1 Private Property (პოლ მაკ-კარტნი) – 2:44 პროდიუსერი: პოლ მაკ-კარტნი Wrack My Brain (ჯორჯ ჰარისონი) – 2:21 პროდიუსერი: ჯორჯ ჰარისონი Drumming Is My Madness (ჰარი ნილსონი) – 3:29 პროდიუსერი: ჰარი ნილსონი Attention (მაკ-კარტნი) – 3:20 პროდიუსერი: მაკ-კარტნი Stop and Take the Time to Smell the Roses (ნილსონი, რიჩარდ სტარკი) – 3:08 პროდიუსერი: ნილსონი მხარე 2 Dead Giveaway (სტარკი, რონი ვუდი) – 4:28 პროდიუსერი: ვუდი და სტარკი You Belong to Me (პი უი კინგი/რედ სტიუარტი/ჩილტონ პრაისი) – 2:09 პროდიუსერი: ჰარისონი Sure to Fall (კარლ პერინსი, კუინტონ კლონჩი, უილიამ კენტრელი) – 3:42 პროდიუსერი: მაკ-კარტნი You've Got a Nice Way (სტივენ სტილზი, მაიკ სტერჯისი) – 3:33 პროდიუსერი: სტილზი Back Off Boogaloo (სტარკი) – 3:16 პროდიუსერი: ნილსონი დამატებითი სიმღერები Wake Up (სტარკი) – 3:45 პროდიუსერი: სტილზი Red and Black Blues (ლეინ ტიტგენი) – 3:20 პროდიუსერი: სტილზი Brandy (ჯოზეფ ბ. ჯეფერსონი, ჩარლზ ბ. სიმონსი) – 4:08 პროდიუსერი: ვუდი და სტარკი Stop and Take the Time to Smell the Roses (ორიგინალური ვოკალური ვერსია) (ნილსონი, სტარკი) – 3:09 პროდიუსერი: ნილსონი You Can't Fight Lightning (სტარკი) – 5:41 პროდიუსერი: პოლ მაკ-კარტნი Hand Gun Promos – 2:03 ↑ Stop and Smell the Roses AllMusic-ზე ↑ Strong, Martin C. (2006). The Essential Rock Discography. Edinburgh, UK: Canongate, გვ. 1028. ISBN 978-184195-827-9.  ↑ Gary Graff & Daniel Durchholz (რედ.), MusicHound Rock: The Essential Album Guide, Visible Ink Press (Farmington Hills, MI, 1999; ISBN 1-57859-061-2), p. 1083. ↑ http://www.rollingstone.com/artists/ringostarr/albums/album/245626/review/5944550/stop_and_smell_the_roses დაარქივებული 2 October 2007 საიტზე Wayback Machine. ↑ Brackett, Nathan, with Hoard, Christian (რედ.) (2004). The New Rolling Stone Album Guide (4th edn). New York, NY: Fireside. p. 777. ISBN 0-7432-0169-8.
ალანინი

ალანინი (შემოკლებით ALA ან A ) — α ამინომჟავა ქიმიური ფორმულით CH3CH(NH2)COOH. L იზომერი არის იმ 20 ამინომჟავათაგანი, რომელიც გენეტიკური კოდით კოდირდება. მისი კოდონებია GCU, GCC, GCA და GCG. კლასიფიცირდება, როგორც არაპოლარული ამინომჟავა. D ალანინი გვხვდება ბაქტერიული უჯრედების კედელსა და ზოგიერთ პეპტიდურ ანტიბიოტიკში. ალანინის α ნახშირბადის ატომს უკავშირდება მეთილის ჯგუფი (-CH3). ალანინის მეთილის ჯგუფი არარეაქტიულია და ამიტომაც თითქმის არასდროს არ არის ჩართული ცილის ფუნქციონირებაში. ალანინი არაესენციური ამინომჟავაა, რაც იმას ნიშნავს რომ ადამიანის ორგანიზმს შეუძლია მისი სინთეზი და არ არის აუცილებელი მისი მიღება საკვებით. ის აღმოჩენილია საკმაოდ ბევრ პროდუქტში, მაგრამ განსაკუთრებით დიდი რაოდენობით ხორცში. ალანინის წყაროებია ცხოველური წყარო: ხორცი,ზღვის პროდუქტები, კვერცხი, თევზი, ჟელატინი. მცენარეული წყარო : ლობიო, თხილი, ყავისფერი ბრინჯი, სიმინდი და ა.შ ორგანიზმში ალანინი შეიძლება წარმოიქმნას პირუვატისგან და განშტოებულ ჯაჭვიანი ამინომჟავებიდან, როგორებიცაა ვალინი, ლეიცინი და იზოლეიცინი. ალანინი უფრო ხშირად მიიღება პირუვატის რედუქციული ამინირებით.რადგან ტრანსამინირების რეაქცია ადვილად შექცევადია (პირუვატის უკან მიღება ადვილად ხდება), ამიტომ მჭიდრო კავშირი აქვს ისეთ მეტაბოლურ გზებთნ როგორიცაა გლიკოლიზი, გლუკონეოგენეზი და ლიმონმჟავას ციკლი. ის ასევე უკავშირდება ლაქტატს გლუკოზის წარმოქმნით — ალანინის ციკლი. "Nomenclature and symbolism for amino acids and peptides (IUPAC-IUB Recommendations 1983)", Pure Appl. Chem. 56 (5), 1984: 595–624, doi:10.1351/pac198456050595. Nelson, David L.; Cox, Michael M. (2005), Principles of Biochemistry (4th ed.), New York: W. H. Freeman, pp. 684–85, ISBN 0-7167-4339-6.
Old Wave

Old Wave — ინგლისელი როკ-მუსიკოს რინგო სტარის მეცხრე სტუდიური ალბომი. გამოიცა 1983 წელს. იგი გამოვიდა ლეიბლზე Bellaphon Records. დამატებით სიმღერა ↑ რულმანი, უილიამ. Old Wave – Ringo Starr : სიმღერები, მიმოხილვები, ავტორობა, ჯილდოები. AllMusic. ციტირების თარიღი: 29 სექტემბერი 2012. ↑ Gary Graff & Daniel Durcholz (რედ.), MusicHound Rock: The Essential Album Guide, Visible Ink Press (Farmington Hills, MI, 1999; ISBN 1-57859-061-2), p. 1083.
Time Takes Time

Time Takes Time — ინგლისელი როკ-მუსიკოს რინგო სტარის მეათე სტუდიური ალბომი. გამოიცა 1991 წელს. კრიტიკოსებმა მას მაღალი შეფასება მიანიჭეს. ალბომში შეტანილია სიმღერები, ჩაწერილი ცნობილი მუსიკოსების მონაწილეობით. მათ შორის არიან ბრაიან უილსონი, ჰარი ნილსონი და Electric Light Orchestra-ის ლიდერი ჯეფ ლინი. Weight of the World (ბრაიან ო'დოერტი, ფრედ ველეზი) – 3:54 Don't Know a Thing About Love (რიჩარდ ფელდმანი, სტენ ლინჩი) – 3:49 Don't Go Where the Road Don't Go (რიჩარდ სტარკი, ჯონი უორმენი, გერი გრეინჯერი) – 3:20 Golden Blunders (ჯონათან აუერი, კენეთ სტრინგფელოუ) – 4:06 All in the Name of Love (ჯერ ლინ უილიამსი) – 3:42 After All These Years (სტარკი, უორმენი) – 3:10 I Don't Believe You (ენდი სტერმერი, როჯერ მენინგი) – 2:48 Runaways (სტარკი, უორმენი) – 4:51 In a Heartbeat (დაიენ უორენი) – 4:29 What Goes Around (რიკ საჩოუ) – 5:50 იაპონური გამოცემის დამატება Don't Be Cruel (ოტის ბლეკუელი, ელვის პრესლი) – 2:08 ↑ Time Takes Time AllMusic-ზე ↑ Gary Graff & Daniel Durcholz (რედ.), MusicHound Rock: The Essential Album Guide, Visible Ink Press (Farmington Hills, MI, 1999; ISBN 1-57859-061-2), pp. 1082–83. ↑ Puterbaugh, Parke. (6 აგვისტო 1992) Ringo Starr: Time Takes Time : Music Reviews. rollingstone.com. დაარქივებულია ორიგინალიდან — 2007-10-02. ციტირების თარიღი: 21 ივნისი 2013.
სიყვარულით რომში (ფილმი)

სიყვარულით რომში (ინგლ. To Rome with Love) — ვუდი ალენის 2012 წლის მაგიური რეალიზმის სტილში გადაღებული რომანტიკული კომედია. ფილმის მოქმედება ვითარდება რომში და შედგება ოთხი ერთმანეთისგან დამოუკიდებელი სიუჟეტისგან. 2006 წლის შემდეგ ალენი პირველად გამოვიდა მსახიობის როლში. ვუდი ალენი — ჯერი ჯუდი დეივისი — ფილისი ალეკ ბოლდუინი — ჯონი ჯესი აიზენბერგი — ჯეკი ელენ პეიჯი — მონიკა რობერტო ბენინი — ლეოპოლდო პენელოპე კრუსი — ანა ორნელა მუტი — პია ფუსარი ოფიციალური საიტი „სიყვარულით რომში“ — კინოფილმების ინტერნეტ-მონაცემთა ბაზა (ინგლისური) „სიყვარულით რომში“ — Allmovie-ზე „სიყვარულით რომში“ — Rotten Tomatoes „სიყვარულით რომში“ — Metacritic-ზე „სიყვარულით რომში“ — Box Office Mojo-ზე
დარიუს ხონჯი

დარიუს ხონჯი (სპარს. داریوش خنجی; დ. 21 ოქტომბერი, 1955) — თეირანში დაბადებული ირანელ-ფრანგი ოპერატორი. ნამუშევარი აქვს სხვადასხვა ცნობილ რეჟისორთან. მიღებული აქვს ოსკარის, BAFTA-სა და სეზარის ნომინაციები. დარიუს ხონჯი კინოფილმების ინტერნეტ-მონაცემთა ბაზაში
შვეიცარიელები

შვეიცარიელები — შვეიცარიის მოსახლეთა საერთო სახელი. მისი კომპონენტებია: გერმანო-შვეიცარიელები (4,22 მლნ), ფრანკო-შვეიცარიელები (1,16 მლნ), იტალო-შვეიცარიელები (230 ათ.) და რეტორომანელები (60 ათ.). ლაპარაკობენ შესაბამისად გერმანულ, ფრანგულ, იტალიურ და რეტორომანულ ენებზე. სახელები: გერმანულად - Schweizer; ფრანგულად - Suisse; იტალიურად - Svizzeri, რეტორომანულად - Svizzers. მორწმუნეები: პროტესტანტები (დიდი ნაწილი) და კათოლიკეები (ძირითადად იტალო-შვეიცარიელები). ქართული საბჭოთა ენციკლოპედია, ტ. 10, თბ., 1986. — გვ. 734.
კუძიუ

კუძიუ — ვულკანი იაპონიაში, კუნძულ კიუსიუს ჩრდილო-აღმოსავლეთ ნაწილში. სიმაღლე 1788 მ. მდებარეობს ლავურ პლატოზე, რომელიც აგებულია პლიოცენური, ქვედა- და შუა პლეისტოცენური ანდეზიტ-ბაზალტებითა და ანდეზიტებით. ფარისებრი მასივი გართულებულია გვიანდელი პლეისტოცენური კალდერით, სადაც მდებარეობს ორმაგი სტრატოვულკანი. კალდერის დიამეტრია 8-10 კმ, ფართობი 60 კმ², ირგვლივ 173 კმ² ფართობზე გავრცელებულია რქატყუარა ანდეზიტების პიროკლასტები. ვულკანური ფარის ფარგლებში რამდენიმე ათეული ვულკანია, რომლებიც ჯგუფებს ქმნიან. კუძიუს რაიონში ადგილი აქვს სოლფატარის აქტივობას. არის დიდი თვითნაბადი გოგირდის საბადო. Апродов В.А. Вулканы. — Москва: "Мысль", 1982.
კეროლ რიდი

კეროლ რიდი (ინგლ. Carol Reed; დ. 30 დეკემბერი, 1906, ლონდონი — გ. 25 აპრილი, 1976, ლონდონი) — ინგლისელი კინორეჟისორი და პროდიუსერი. მისი ცნობილი ფილმების უმრავლესობა გადაღებული აქვს 1940-იან წლებში. მიღებული აქვს ოსკარის ჯილდო. 1935 - ეს მოხდა პარიზში (It Happened in Paris) 1949 - დაცემული კერპი (The Fallen Idol) 1949 - მესამე ადამიანი (The Third Man) 1958 - გასაღები (The Key) 1962 - აჯანყება ბაუნტიზე (Mutiny on the Bounty) 1968 - ოლივერ (Oliver!) Carol Reed კინოფილმების ინტერნეტ-მონაცემთა ბაზაში კეროლ რიდი — AllMovie კეროლ რიდი — Find a Grave-ზე